b'\n_START_ARTICLE_\nMikha\xc3\xafl Saltikov-Sxedr\xc3\xadn\n_START_SECTION_\nPrimers anys\n_START_PARAGRAPH_\nDescendent de l\'antiga fam\xc3\xadlia Saltikov, Mikha\xc3\xafl Saltikov va n\xc3\xa9ixer en la propietat del seu pare a la prov\xc3\xadncia de Tula. La seva primera educaci\xc3\xb3 va ser for\xc3\xa7a negligent, i la seva joventut, a causa de la severitat i les baralles dom\xc3\xa8stiques dels seus pares, va tenir moltes experi\xc3\xa8ncies melangioses. Negligit en gran part, desenvolup\xc3\xa0 un amor per llegir, encara que l\'\xc3\xbanic llibre a casa del seu pare era la B\xc3\xadblia, que estudiava atentament. _NEWLINE_Als deu anys d\'edat ingress\xc3\xa0 a l\'Institut de Moscou per a fills de la noblesa, i posteriorment al Liceu de Sant Petersburg, on el Pr\xc3\xadncep Aleksei Lob\xc3\xa0nov-Rostovski, que despr\xc3\xa9s fou ministre d\'afers exteriors, era un dels seus companys de classe. Mentre all\xc3\xa0 publicava poesia, i traduccions d\'alguns dels treballs de Lord Byron i Heinrich Heine, i es graduava en els seus estudis al Liceu, obtingu\xc3\xa9 feina com a administratiu per al Ministeri de Guerra. _NEWLINE_Durant 1854 public\xc3\xa0 Un afer complicat, que, a causa de l\'activitat revolucion\xc3\xa0ria en aquella \xc3\xa8poca a Fran\xc3\xa7a i Alemanya, fou la causa del seu desterrament a Viatka, on pass\xc3\xa0 vuit anys com a funcionari governamental menor. Aquesta experi\xc3\xa8ncia li permet\xc3\xa9 estudiar la vida i els costums de funcionaris en l\'interior, i donar una descripci\xc3\xb3 intel\xc2\xb7ligent dels funcionaris provincials russos en la seva obra Esbossos provincials.\n_START_SECTION_\nVida posterior\n_START_PARAGRAPH_\nEn retornar a Sant Petersburg, ben aviat fou promogut a c\xc3\xa0rrecs administratius de considerable import\xc3\xa0ncia. Despr\xc3\xa9s de fer un informe sobre la condici\xc3\xb3 de la policia russa, se\'l va nomenar subgovernador, primer de Riazan i despr\xc3\xa9s de Tver. La seva predilecci\xc3\xb3 per l\'obra liter\xc3\xa0ria l\'indu\xc3\xad a acabar el seu servei governamental, per\xc3\xb2 les dificultats pecuni\xc3\xa0ries aviat l\'obligaren a reingressar-hi, i durant 1864 fou nomenat president de les juntes locals d\'impostos, successivament a Penza, Tula i Riazan. _NEWLINE_Durant 1868, finalment, deix\xc3\xa0 el servei civil. Posteriorment escrigu\xc3\xa9 les seves principals obres, \xc3\xa9s a dir Els vells temps de Poixenkhonie, que posseeix un cert inter\xc3\xa8s autobiogr\xc3\xa0fic, La hist\xc3\xb2ria d\'una ciutat, una al\xc2\xb7legoria sat\xc3\xadrica d\'hist\xc3\xb2ria russa Messieurs et Mesdames Pompadours; i la seva \xc3\xbanica novel\xc2\xb7la, La fam\xc3\xadlia Golovliov (tamb\xc3\xa9 tradu\xc3\xaft com a Casa de cobd\xc3\xadcia o Una fam\xc3\xadlia de nobles ). L\'\xc3\xbaltim llibre, sovint considerat la seva obra mestra, \xc3\xa9s un estudi sobre la irresistible cobd\xc3\xadcia _NEWLINE_L\'\xc3\xbaltima publicaci\xc3\xb3 de Saltikov fou un recull de faules sat\xc3\xadriques i contes. Mor\xc3\xad a Sant Petersburg i fou enterrat al Cementiri Literari. "L\'\xc3\xbanic objecte de la meva obra liter\xc3\xa0ria", escrigu\xc3\xa9 Saltikov-Sxedr\xc3\xadn, "era protestar indefectiblement contra `la cobd\xc3\xadcia, la hipocresia, la falsedat, el robatori, la tra\xc3\xafci\xc3\xb3 i l\'estupidesa dels russos moderns".\n_START_SECTION_\nObres\n_START_PARAGRAPH_\nLa major part de l\'obra de Saltikov \xc3\xa9s una mena d\'indescriptible classe de periodisme sat\xc3\xadric, generalment amb poca o cap estructura narrativa, i intermediari en forma entre el cl\xc3\xa0ssic "car\xc3\xa0cter" i el contemporani fullet\xc3\xb3. En el seu temps fou molt popular, per b\xc3\xa9 que d\'aleshores en\xc3\xa7\xc3\xa0 ha perdut bona part de la seva apel\xc2\xb7laci\xc3\xb3, simplement perqu\xc3\xa8 satiritza condicions socials que ja fa molt de temps que han deixat d\'existir, i bona part s\'ha tornat inintel\xc2\xb7ligible sense comentari._NEWLINE_Durant 1869-70 public\xc3\xa0 La hist\xc3\xb2ria d\'una ciutat, que marca l\'acabament del primer per\xc3\xadode en l\'obra de Saltikov. \xc3\x89s una mena de par\xc3\xb2dia de la hist\xc3\xb2ria russa, concentrada en el microcosmos d\'una ciutat provincial, els successius governadors, els quals s\xc3\xb3n caricatures transparents de sobirans russos i ministres, i el mateix nom, que \xc3\xa9s representatiu de les seves qualitats - Glupov, literalment ciutat-babau, at\xc3\xa8s que \xd0\xb3\xd0\xbb\xd1\x83\xd0\xbf (glup) en rus vol dir est\xc3\xbapid._NEWLINE_La majoria de treballs del per\xc3\xadode posterior de Saltikov s\'escriuen en una llengua que el mateix s\xc3\xa0tir anomenava "is\xc3\xb2pic". \xc3\x89s un circumloqui continu a causa de censura i exigeix un comentari de lectura constant. L\'estil, a m\xc3\xa9s, es basa en el mal estil period\xc3\xadstic del per\xc3\xadode, que s\'origin\xc3\xa0 en gran part amb Osip Senkovski, i que avui invariablement produeix una impressi\xc3\xb3 de vulgaritat dolorosament elaborada._NEWLINE_La fam\xc3\xadlia Golovliov va ser descrit per D. S. Mirsky com el llibre m\xc3\xa9s trist de tota la literatura russa - encara m\xc3\xa9s trist perqu\xc3\xa8 l\'efecte \xc3\xa9s assolit pel mitj\xc3\xa0 m\xc3\xa9s simple sense cap efecte teatral, melodram\xc3\xa0tic, o atmosf\xc3\xa8ric. El car\xc3\xa0cter m\xc3\xa9s notable d\'aquesta novel\xc2\xb7la \xc3\xa9s Porfiri Golovliov, que rep el malnom de "Petit Judes", l\'hip\xc3\xb2crita buit i mec\xc3\xa0nic que no pot parar de parlar, un xerraire greix\xc3\xb3s i insignificant, no pas per alguna necessitat de benefici interior o exterior, sin\xc3\xb3 perqu\xc3\xa8 la seva llengua necessita ser exercitada de manera constant. Un altre cr\xc3\xadtic literari, Vissarion Belinski, descriu l\'obra com una de les millors novel\xc2\xb7les, no nom\xc3\xa9s de la literatura russa, sin\xc3\xb3 de la de tots els pa\xc3\xafsos. En aquesta obra, tan formidable, l\'autor expressa la desintegraci\xc3\xb3 social que en aquell temps regnava a R\xc3\xbassia.\n_START_SECTION_\nAdaptacions cinematogr\xc3\xa0fiques\n_START_PARAGRAPH_\nAdaptacions cinematogr\xc3\xa0fiques de les seves obres'